CELEX: 32014R0500
Language: fi
Date: 2014-03-11 00:00:00
Title: Komission delegoitu asetus (EU) N:o 500/2014, annettu 11 päivänä maaliskuuta 2014 , Euroopan parlamentin ja neuvoston asetuksen (EU) N:o 1308/2013 täydentämisestä muuttamalla komission asetusta (EY) N:o 288/2009 kouluhedelmä- ja -vihannesjärjestelmän liitännäistoimenpiteisiin myönnettävän tuen osalta

16.5.2014   
            
            
               FI
            
            
               Euroopan unionin virallinen lehti
            
            
               L 145/12
            
         KOMISSION DELEGOITU ASETUS (EU) N:o 500/2014,
   annettu 11 päivänä maaliskuuta 2014,
   Euroopan parlamentin ja neuvoston asetuksen (EU) N:o 1308/2013 täydentämisestä muuttamalla komission asetusta (EY) N:o 288/2009 kouluhedelmä- ja -vihannesjärjestelmän liitännäistoimenpiteisiin myönnettävän tuen osalta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 992/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 24 artiklan 1 kohdan c alakohdan ja 2 kohdan b alakohdan,
   sekä katsoo seuraavaa:
   
               (1)
            
            
               Neuvoston asetus (EY) N:o 1234/2007 (2) on kumottu ja korvattu asetuksella (EY) N:o 1308/2013 1 päivästä tammikuuta 2014.
            
         
               (2)
            
            
               Asetuksen (EU) N:o 1308/2013 23 artiklan 1 kohdan b alakohdassa säädetään, että kouluhedelmä- ja -vihannesjärjestelmän mukainen unionin tuki voi kattaa myös liitännäistoimenpiteet, jotka ovat tarpeen ohjelman tehokkuuden kannalta. Sen vuoksi olisi määriteltävä kyseisten toimenpiteiden tavoitteet ja niihin liittyvät kustannukset sekä päätettävä siitä, mitkä näistä kustannuksista voivat saada unionin tukea.
            
         
               (3)
            
            
               Komission asetuksessa (EY) N:o 288/2009 (3) säädetään kouluhedelmä- ja -vihannesjärjestelmän soveltamista koskevista säännöistä ja erityisesti jäsenvaltioiden velvoitteesta kuvata strategioissaan liitännäistoimenpiteet, jotka ne aikovat toteuttaa järjestelmän moitteettoman täytäntöönpanon varmistamiseksi. Siinä säädetään myös unionin tukeen oikeuttavia kustannuksia koskevista säännöistä. Sen vuoksi on tarpeen muuttaa asetusta (EY) N:o 288/2009 asetuksen (EU) N:o 1308/2013 23 artiklan 1 kohdan b alakohdassa tarkoitettuja liitännäistoimenpiteitä koskevien sääntöjen sisällyttämiseksi siihen.
            
         
               (4)
            
            
               Asetuksen (EY) N:o 288/2009 4 artiklan 1 kohdassa säädetään, että kouluhedelmäjärjestelmän käyttöön ottavat jäsenvaltiot voivat hakea unionin tukea yhtenä tai useampana vuonna 1 päivän elokuuta ja 31 päivän heinäkuuta väliseksi ajanjaksoksi. Kouluvuoden jaksotuksen huomioon ottamiseksi liitännäistoimenpiteitä koskevia uusia sääntöjä olisi sovellettava 1 päivästä elokuuta 2014,
            
         ON HYVÄKSYNYT TÄMÄN ASETUKSEN:
   1 artikla
   Asetuksen (EY) N:o 288/2009 muuttaminen
   Muutetaan asetus (EY) N:o 288/2009 seuraavasti:
   
               1)
            
            
               Korvataan 3 artiklan 4 kohta seuraavasti:
               ”4.   Jäsenvaltioiden on esitettävä strategioissaan Euroopan parlamentin ja neuvoston asetuksen (EU) N:o 1308/2013 (4) 23 artiklan 1 kohdan b alakohdassa tarkoitetut liitännäistoimenpiteet. Liitännäistoimenpiteillä on tuettava hedelmä- ja vihannestuotteiden jakelua, ja niiden on liityttävä suoraan kouluhedelmä- ja -vihannesjärjestelmän tavoitteisiin hedelmien ja vihannesten kulutuksen lisäämiseksi lyhyellä ja pitkällä aikavälillä sekä terveellisten ruokailutottumusten edistämiseksi. Toimenpiteet voivat koskea myös vanhempia ja opettajia.
               
                  (4)  Euroopan parlamentin ja neuvoston asetus (EU) N:o 1308/2013, annettu 17 päivänä joulukuuta 2013, maataloustuotteiden yhteisestä markkinajärjestelystä ja neuvoston asetusten (ETY) N:o 992/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta (EUVL L 347, 20.12.2013, s. 671).”"
						
            
         
               2)
            
            
               Muutetaan 5 artikla seuraavasti:
               
                           a)
                        
                        
                           Muutetaan 1 kohta seuraavasti:
                           
                                       i)
                                    
                                    
                                       Lisätään ensimmäisen alakohdan b alakohtaan alakohta iv) seuraavasti:
                                       
                                                   ”iv)
                                                
                                                
                                                   asetuksen (EU) N:o 1308/2013 23 artiklan 1 kohdan b alakohdassa tarkoitetut kustannukset ja erityisesti
                                                   
                                                               —
                                                            
                                                            
                                                               kustannukset, jotka aiheutuvat maistajaisten järjestämisestä luokissa, puutarhanhoitotilaisuuksien järjestämisestä ja ylläpitämisestä tai maatilavierailujen ja vastaavien tapahtumien järjestämisestä, joiden tarkoituksena on lasten tutustuttaminen maatalouteen,
                                                            
                                                         
                                                               —
                                                            
                                                            
                                                               sellaisista toimenpiteistä aiheutuvat kustannukset, joiden tarkoituksena on lasten perehdyttäminen maatalouteen, terveellisiin ruokailutottumuksiin sekä hedelmä- ja vihannestuotteiden tuotantoon, jakeluun ja kulutukseen liittyviin ympäristönäkökohtiin,
                                                            
                                                         
                                                               —
                                                            
                                                            
                                                               sellaisista toimenpiteistä aiheutuvat kustannukset, joilla tuetaan tuotteiden jakelua ja jotka ovat kouluhedelmä- ja -vihannesjärjestelmän tavoitteiden mukaisia.”
                                                            
                                                         
                                             
                                 
                                       ii)
                                    
                                    
                                       Korvataan neljäs alakohta seuraavasti:
                                       ”Ensimmäisen alakohdan b alakohdan iii ja iv alakohdassa tarkoitettuja viestinnästä ja liitännäistoimenpiteistä aiheutuvia kustannuksia ei saa rahoittaa muista unionin tukijärjestelmistä.”
                                    
                                 
                     
                           b)
                        
                        
                           Lisätään 2 kohtaan alakohta seuraavasti:
                           ”Edellä 1 kohdan ensimmäisen alakohdan b alakohdan iv alakohdassa tarkoitettujen kustannusten rahoitukseen käytettävien unionin varojen kokonaismäärä saa olla enintään 15 prosenttia jäsenvaltion saaman unionin tuen vuotuisesta määrästä 4 artiklan 4 kohdassa tarkoitetun unionin tuen lopullisen jaon jälkeen.”
                        
                     
         2 artikla
   Voimaantulo ja soveltaminen
   Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä elokuuta 2014.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 11 päivänä maaliskuuta 2014.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EUVL L 347, 20.12.2013, s. 671.
   
      (2)  Neuvoston asetus (EY) N:o 1234/2007, annettu 22 päivänä lokakuuta 2007, maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) (EUVL L 299, 16.11.2007, s. 1).
   
      (3)  Komission asetus (EY) N:o 288/2009, annettu 7 päivänä huhtikuuta 2009, neuvoston asetuksen (EY) N:o 1234/2007 soveltamista koskevien yksityiskohtaisten sääntöjen vahvistamisesta yhteisön tuen myöntämiseksi hedelmien ja vihannesten, hedelmä- ja vihannesjalosteiden sekä banaanituotteiden toimittamiseen koulujen oppilaille kouluhedelmäjärjestelmän mukaisesti (EUVL L 94, 8.4.2009, s. 38).